**Ylilääkäri Kliininen fysiologia ja isotooppilääketiede, HUS Diagnostiikkakeskus**

HUS Diagnostiikkakeskuksen Kliinisen fysiologian ja isotooppilääketieteen (KFI) yksikkö on Suomen suurin KFI-yksikkö, jossa työskentelee noin 160 KFI-ammattilaista. KFI vastuualueen toiminnan jatkuva kehittäminen edellyttää vahvaa panostamista tutkimukseen.

Haemme KFI:lle innovatiivista ylilääkäriä, jonka tehtäviin kuuluu KFI:n tieteellisen tutkimustoiminnan koordinointi, kehittäminen ja ohjaustoiminta ja opetustoiminnasta vastaaminen sekä sen kehittäminen. Ylilääkärin tehtäviin kuuluu myös KFI:n kliiniseen toimintaan osallistuminen ja sen kehittäminen ja erikseen sovitut ja soveltuvat vastuut vastuualueen tutkimuksista ja toiminnasta.

Tehtävän menestyksellinen hoitaminen edellyttää vankkaa kliinistä KFI-osaamista, näyttöä tuloksellisesta tieteellisestä toiminnasta kliinisen fysiologian ja isotooppilääketieteen alalla sekä hyviä yhteistyö- ja neuvottelutaitoja. Eduksi katsotaan tietämys ja tutkimustoiminta erityisesti molekyyli- ja fuusiokuvantamisen alalta sekä tutkimusverkostot ja tutkimusrahoitus.

KFI vastuualueella on erinomaiset molekyyli- ja fuusiokuvantamisen tutkimusmahdollisuudet (gammakameroita, 2 PET-TT kameraa, PET-Magneettikamera ja oma syklotroniyksikkö radiolääkkeiden tuotantoon, runsas kliininen potilastoiminta ja kiinteät verkostot kliinisiin yksiköihin). Tavoitteena on kasvattaa tutkimustoiminnan ja tutkimusrahoituksen määrää myös tukemaan kliinistä työtä. Verkostoja on muiden yliopistosairaaloiden yksiköihin, yliopistoon, kaupallisiin sidosryhmiin ja jonkin verran myös kansainvälisiin toimijoihin.

HY:n Lääketieteellisessä tiedekunnassa on samanaikaisesti haettavana kliinisen fysiologian ja isotooppilääketieteen apulaisprofessorin / professorin osa-aikainen (35%) tehtävä, jonka HY täyttää oman johtosääntönsä ja hakuprosessinsa mukaisesti. HUSin yliopistotoimikunta antaa lausuntonsa HUSin valintatoimikunnan esityksestä ylilääkärin virkaan ja HY:n lääketieteellisen tiedekunnan valintatoimikunnan esityksestä professuuriin. Tämän jälkeen HUSissa päätetään ylilääkärin virkaan ottamisesta ja Lääketieteellinen tiedekunta päättää professuurin täyttöprosessin jatkamisesta tai raukeamisesta. HUS voi osaltaan keskeyttää ylilääkärin virantäytön, jolloin myös HY:n Lääketieteellisen tiedekunnan professuurin täyttöprosessi raukeaa. Mikäli professuuriin otettu eroaa HUSin ylilääkärin virasta, lakkaa myös palvelusuhde Helsingin yliopistoon. Ylilääkärin virkasuhde on voimassa toistaiseksi ja enintään niin kauan, kuin palvelussuhde Helsingin yliopiston professuuriin on voimassa. Jos valituksi tulevalla hakijalla on jo HUSin ylilääkärin virka, hän voi jatkaa samassa virassaan, ja mikäli professuuri myöhemmin päättyy, ko. ylilääkärin virka säilyy hakijalla”.

**Hakijan tulee huomioida**, että hakemus tulee jättää sekä HUSin ylilääkärin virkaan että Helsingin yliopistossa samanaikaisesti haettavana olevaan kliinisen fysiologian ja isotooppilääketieteen apulaisprofessorin/professorin tehtävään, jotta hakemukset huomioidaan rekrytointiprosessissa.

Helsingin Yliopiston hakulinkki [https://www.helsinki.fi/fi/tutustu-meihin/ura-ja-avoimet-tyopaikat/avoimet-tyopaikat](https://eur03.safelinks.protection.outlook.com/?url=https%3A%2F%2Fwww.helsinki.fi%2Ffi%2Ftutustu-meihin%2Fura-ja-avoimet-tyopaikat%2Favoimet-tyopaikat&data=05%7C01%7Carja.uusitalo%40hus.fi%7Ca78252741f914544cd6e08db5c32a9ac%7Ce307563d5fcd4e12a5549927f388b1cf%7C0%7C0%7C638205144915588385%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=6QQfkPoi4UnMbhgM1wLEE2RQAVSBoxLBRQSLH%2FT3Xro%3D&reserved=0) aukeaa kun tehtävä on avattu hakuun.

HAKUASIAKIRJAT 1. englanninkielinen curriculum vitae 2. englanninkielinen vapaamuotoinen enintään sivun mittainen selostus hakijan tieteellisestä toiminnasta 3. englanninkielinen enintään sivun mittainen suunnitelma siitä, kuinka hakija aikoo hoitaa tehtäväänsä ja kehittää alaa 4. englanninkielinen selvitys opetusansioista ("Opetusansioiden kartoituslomake") 5. englanninkielinen selvitys ulkopuolisesta tutkimusrahoituksesta 6. numeroitu täydellinen julkaisuluettelo 7. luettelo 20 valitusta julkaisusta tai muusta työstä

Vaatimuksena on EU/ETA-maassa myönnetty erikoislääkärin pätevyys kliinisen fysiologian ja isotooppilääketieteen / isotooppilääketieteen erikoisalalla ja dosentin arvo soveltuvalla erikoisalalla. Jos hakijalla on Suomen ulkopuolella myönnetty erikoislääkärin oikeus, on valinta määräaikainen enintään kahdeksi vuodeksi tai kunnes erikoislääkärin oikeudet Suomessa on myönnetty.

Jos ylilääkärin virkaa hakee ulkomaalainen tai Suomen kansalainen, joka ei ole syntyperäinen tai joka ei ole saanut koulusivistystään suomen tai ruotsin kielellä, voidaan hänelle myöntää ilman erillistä hakemusta erivapaus suomen ja ruotsin kielen taidon hallitsemisesta. Häneltä kuitenkin edellytetään suomen tai ruotsin kielen kohtuullista oppimista tietyn ajan kuluessa.

Edellytämme asiakas- ja potilastiloissa työskentelevältä tartuntatautilain mukaista rokotussuojaa, ja terveydenhuollon toimintayksiköissä työskentelevältä terveydentilan selvitystä keuhkotuberkuloosista. Hakijoiden tulee toimittaa lääkärintodistus terveydentilastaan, joka sisältää myös säteilylain (Säteilylaki 859/2018) mukaisen nimetyn vastaavan lääkärin arvion säteilytyöhön ja säteilyluokkaan A soveltuvuudesta.

Virkasuhde alkaa sopimuksen mukaan.

Tiedustelut: Vastuualuejohtaja Arja Uusitalo, puh 040 1581947